REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj:06-2/41-21

25. februar 2021. godine

B e o g r a d

**Z A P I S N I K**

**DEVETE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 23. FEBRUAR 2021. GODINE**

Sednica je počela u 8,30 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Nenad Baroš, Đorđe Dabić, Jelena Žarić Kovačević, Dragan M. Marković, Daniel Đivanović, Toma Fila i Sanja Jefić Branković.

Sednici je prisustvovale i: Vesna Krišanov zamenik člana Biljane Pantić Pilje i Dubravka Kralj zamenik člana Vladana Zagrađanina.

Sednici nisu prisustvovali članovi Odbora: Sanja Lakić, Đorđe Komlenski, dr Aleksandar Martinović, Žarko Mićin i Nebojša Pavlović niti njihovi zamenici.

Sednici je prisustvovao i Vladimir Vinša, viši savetnik u Ministarstvu pravde.

Predsedavajući je stavio na glasanje, a članovi i zamenici članova odbora su **većinom** glasova (9 glasova „za“ 1 nije glasao) utvrdili sledeći

D n e v n i r e d:

1. Razmatranje Predloga zakona o izmenama i dopunama Zakona o utvrđivanju porekla imovine i posebnom porezu, koji je podnela Vlada (broj 011-186/21 od 05. februara 2021. godine).

Predsednik Odbora obavestio je prisutne da će se u skladu sa članom 156. Poslovnika Narodne skupštine o Predlogu zakona najpre voditi načelni pretres, a zatim pretres u pojedinostima, imajući u vidu da je podnet samo jedan amandman.

**PRVA TAČKA -** Razmatranje Predloga zakona o izmenama i dopunama Zakona o utvrđivanju porekla imovine i posebnom porezu, koji je podnela Vlada (broj 011-186/21 od 05. februara 2021. godine).

**Vladimir Vinš** je članovima i zamenicima članova Odbora predstavio predlog zakona kao i razloge za njegovo donošenje.

Istakao je da je prilikom izrade podzakonskih akata uočena mogućnost pogrešnog tumačenja određeni pojmovi, kao što su: „nezakonito stečena imovina“ ili „privatne potrebe fizičkog lica“, što bi mogao da dovede do pogrešne ili otežane primene Zakona o utvrđivanju porekla imovine i posebnom porezu, što je iziskivalo njegove izmene i dopune.

Predsednik je otvorio raspravu o Predlogu zakona o izmenama i dopunama Zakona o utvrđivanju porekla imovine i posebnom porezu u kojoj je učestvova doc. dr Mihailo Jokić.

**Doc. dr Mihailo Jokić** istakao je da se dugo čekalo na usvajanje ovog zakona, kao i da bi trebalo povesti računa o adekvatnom nagrađivanju zaposlenih koji budu neposredno radili na njegovoj primeni.

Pošto se više niko nije javio za reč predsednik Odbora je zaključio raspravu u vezi sa ovom tačkom dnevnog reda i predložio:

* Da Odbor predlaži Narodnoj skupštini da prihvati Predlog zakona o izmenama i dopunama Zakona o utvrđivanju porekla imovine i posebnom porezu, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** (12 glasova „za“) prihvatili navedeni predlog), nakon čega se prešlo na razmatranje Predloga zakona u pojedinostima.

Predsednik Odbora je podneo amandman na član 11. Predloga zakona o izmenama i dopunama Zakona o utvrđivanju porekla imovine i posebnom porezu, kojim se precizira završna odredba Predloga zakona, tako što se početak primene Predloga zakona usklađuje sa početkom primene drugih odredaba Zakona o utvrđivanju porekla imovine i posebnom porezu koje nisu menjane i dopunjavane Predlogom zakona.

Pošto nije bilo prijavljenih za reč predsednik je zaključio raspravu i predložio:

* Da Odbor predloži Narodnoj skupštini da prihvati amandman: na član 11. koji je podneo narodni poslanik Vladimir Đukanović.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** (11 glasova „za“ prihvatili navedeni predlog).

S obzirom da je članom 11. Predloga zakona predloženo stupanje na snagu zakona u roku kraćem od osam dana od dana objavljivanja

Predsednik je predložio:

* da Odbor konstatuje da postoje naročito opravdani razlozi da zakon stupi na snagu ranije od osmog dana od dana objavljivanja.

Članovi i zamenici članova Odbora su **jednoglasno** (11 glasova „za“ prihvatili navedeni predlog).

Sednica je završena u 8,45 časova.

SEKRETAR PREDSEDNIK

Sanja Pecelj Vladimir Đukanović